text: Knut Johan Ångström
  
  publiceret: 2023-04-23 00:59:20+02:00
  Knut Johan Ångström var en svensk fysiker. Han var professor ved Uppsala universitet i årene 1896-1910, søn af A.J. Ångström. Han er kendt for sine præcisionsundersøgelser af stoffers emissions- og absorptionsspektre. Ångström konstruerede pyrheliometeret, et apparat til måling af energien i solstrålingen (se insolation), og bestemte solarkonstanten.